Oksle
Šis raksts ir par apdzīvotu vietu. Par ūdensteci skatīt rakstu Oksle (upe). Oksle ir ciems Tukuma novada Cēres pagastā. Izvietojies pagasta ziemeļrietumos Oksles upes krastā autoceļu V1393 un V1431 krustojumā 5 km no pagasta centra Cēres, 33 km no novada centra Tukuma un 97 km no Rīgas. Apdzīvotā vieta izveidojusies ap bijušās Oksles muižas (Oxeln) centru. Kā lēņu zeme Oksle minēta 15. gadsimtā. Muižas apbūve (pils, zirgu staļļi, kūts, ūdensdzirnavas; 19. gadsimts) ir vietējas nozīmes kultūrvēstures piemineklis.